אם החלטתם שהגיע הזמן לשדרג את הזרוע שלכם עם הגאדג'ט מהחמים שבשוק, המדריך הבא יעזור לכם להבין כיצד לבחור את השעון המתאים עבורכם – כולל כמה אופציות מצוינות בהנחות גדולות.
בעולם בו כל חפץ הופך חכם יותר ויותר, זה היה רק עניין של זמן עד שגם השעון הקלאסי והמוכר שלנו יקבל בוסט שיחזיר אותו לאופנה, שנים אחרי שהפך מיותר בעקבות כניסת הסלולר לשוק. ב-2014 אפל הוציאה את השעון החכם שלה, ומאז השוק הלך והתפתח; היום כבר אפשר למצוא מגוון רחב של שעונים חכמים מכל הסוגים והגוונים. שעונים חכמים משאירים אותנו מחוברים בכל רגע נתון, מאפשרים לנו לראות התרעות ושיחות גם כשהנייד רחוק ומנטרים את הבריאות שלנו ואת אימוני הספורט.
מרבית השעונים החכמים מטרתם להתממשק למכשיר הנייד שלנו, ולכן חשוב לוודא שהשעון שאתם רוכשים מתאים למכשיר שלכם. כך, למשל, ישנם שעונים שלא מתאימים למערכת ההפעלה של אפל (iOS), וכן באופן טבעי השעון של אפל (Apple Watch) מתאים רק עבור מכשירי אייפון. באופן דומה, שעונים מסוימים יכולים להתאים למכשירי אנדרואיד, אך רק החל מגרסה מסוימת של מערכת הפעלה; והשעון של סמסונג אמנם מתאים לכל המכשירים, אך יש לו פיצ'רים מסוימים שיעבדו רק במכשירי סמסונג. לכן, לפני שאתם רוכשים, חשוב להסתכל על הפרט הזה!
בשביל מה אתם זקוקים לשעון חכם? האם אתם מחפשים שעון ספורטיבי שתענדו בעיקר בעת פעילות ספורטיבית, או שאתם מעוניינים בעיקר בשעון אלגנטי שינוח לכם על הזרוע בכל שעות היום, יעזור לכם בעסקים וישאיר אתכם מחוברים בכל רגע? שתי המטרות האלו מוצבות משני צדי הסקאלה – וכמובן יש גם אמצע.
דבר נוסף הוא עיצוב השעון. חלקינו מחפשים את השעון החכם ביותר עם הפיצ'רים הכי מתקדמים, בעוד אחרים מעדיפים לתת יותר נקודות למראה העיצובי של השעון. אחרי הכל, אנחנו מסתובבים איתו כל היום על הזרוע ואנחנו רוצים שיהיה לו סטייל מסוים. השעונים משתנים זה מזה באופן משמעותי – ניתן למצוא שעונים "קלאסיים" ואלגנטים ועד שעוני ספורט פשוטים בצבעים בוהקים. בנוסף, טוב תמיד לבדוק האם ניתן להחליף את רצועת השעון.
שעונים חכמים מתחלקים לשניים – צג AMOLED וצג LCD. צג AMOLED נחשב למתקדם יותר, יש לו תצוגת צבעים חדה וצלולה. מצד שני, בגלל הצבעים החדים והבהירות, הסוללה של שעוני ה-AMOLED מתרקונת מהר יותר בהשוואה לצג הLCD – ולכן זו נקודה חשובה שצריך לקחת בחשבון.
אחת המטרות העיקריות של השעון החכם היא להשאיר אותנו מחוברים בכל זמן, גם כשאנחנו לא נמצאים לצד המכשיר שלנו. זה אומר שהם אמורים להתריע לנו בפני שיחות, הודעות, נוטיפקיישן ברשתות חברתיות וכדומה. לא כל השעונים תומכים בכל האופציות האלו – ולכן אתם צריכים לחשוב עם עצמכם מה חשוב לכם (כמה זה משמעותי שתדעו בכל רגע שיש לכם הודעה בפייסבוק?) ועל מה ניתן לוותר. בנוסף, כדאי לבדוק האם יש "מרכז התרעות" שמרכז את כל ההודעות, וכיצד ניתן לגשת להודעות האלו.
אחד החלקים הנפוצים בשעונים החכמים הוא המוניטורים – מוניטור שינה, קצב לב, מעקב GPS ולחץ דם. אם אתם לא אנשים סופר ספורטיביים אולי תחשבו שהפיצ'רים האלו לא חיוניים, אבל אם אתם מחפשים שעון בעיקר למטרות אימונים, כדאי לבחור בשעון שהפיצ'רים האלו חזקים ומדויקים במיוחד – הם יעזרו לכם לשפר את האימונים ולהיות עם אצבע על הדופק (תרתי משמע).
מלבד כל האמור, יש עוד כמה פיצ'רים שתמצאו בחלק מהשעונים, כמו למשל אפשרות להתקשר ישירות מהזרוע או האופציה לשלם באמצעות חיישן NFC. רוב השעונים יגיעו עם חסינות מסוימת למים, אבל אם אתם מתכוונים לשחות עם השעון חשוב לוודא מהו התקן וכמה הוא באמת חזק.
בטריה היא כמובן מהפרמטרים החשובים ביותר כשאנחנו בוחרים מכשיר חדש (עד שמישהו סוף סוף ימציא בטריה חזקה במיוחד שנטענת ברגע). עד אז, נאלץ להסתדר עם הטכנולוגיה הקיימת. השעונים היום מחזיקים בין יום ליומיים, וככל שתשתמשו בהם יותר במהלך היום, כך באופן טבעי הבטריה תתרוקן מהר יותר. בכל מקרה, טוב לוודא שהשעון תומך בהטענה מהירה, בהטענה אלחוטית ואפילו בהטענה שיתופית.
לבסוף, שאלו את עצמכם כמה אתם מוכנים להוציא על השעון החכם שלכם. ככל שתבחרו במותג יוקרתי יותר, השעון מן הסתם יעלה יותר; ככל שתחפשו שעון מקצועי יותר, מעוצב וחדשני יותר, המחיר יעלה. אם אתם רוצים שעון פשוט לפעילות ספורט ולניטור קצב לב, תוכלו לבחור בשעון פשוט וחסר ייחוד ממותג לא מוכר, ולחסוך מאות שקלים. אחרי שתחליטו מה חשוב לכם ומה לא, תוכלו לקבוע מהו התקציב שלכם.
כדי לעזור לכם קצת עם ההתלבטות, איגדנו עבורכם ארבעה שעונים חכמים ממותגים מוכרים יותר ופחות במחירים משתנים ובעיצובים מגוונים – וכן, גם בהנחות משמעותיות!
ה-Huami Amazfit Bip הוא שעון מתקדם ואלגנטי של היצרנית שיואמי. הוא בעל בטריה ארוכה, חסין מים בתקן IP68, כולל ניטור GPS, ניטור שינה ומעקב אחר פעילויות ספורט וכן התממשקות עם הסמארטפון והעברה אוטומטית של כל המידע. מגיע בצבעים שחור, אפור, ירוק וכתום.
השעון החכם של וואווי הוא שעון מיוחד עם עיצוב חיצוני קלאסי אבל פנימיות חכמה ומתקדמת. השעון מנטר קצב לב ושינה, מעקב GPS וכן מאפשר ניטור אימוני ספורט, כולל מתן המלצות ועצות בהתבסס על היסטוריית האימונים שלכם. חסין מים עד 50 מטר, וכך מאפשר גם ניטור אימוני שחיה.
השעון הזה אמנם לא של ענקית מוכרת כמו שיואמי או וואווי, אבל הוא עדיין שעון ספורטיבי מצוין, עם מסך מגע עגול בגודל 1.3 אינץ', עיצוב קליל ומצבי ספורט שונים (הליכה, ריצה, רכיבה, כדורסל וכדומה). בנוסף, השעון מנטר את קצב הלב, את לחץ הדם ואת השינה, מאפשר שליטה על מוזיקה ובדיקת התרעות. מגיע במגוון צבעים.
אם אתם מחפשים משהו יותר פשוט וזול, אולי כדאי לכם לשקול את השעונים הבאים, שיודעים לנטר קצב לב ולחץ דם, וכן לספור צעדים, לנטר שינה ולעקוב אחר אימונים ספורטיביים. השעון מגיעים בצבעים צבעוניים ושמחים.